**Vnútorný predpis č. 2/2020**

**Názov normy:**

|  |  |
| --- | --- |
| **Plán profesijného rozvoja a kariérneho postupu pedagogických a odborných zamestnancov na obdobie 2020-2024** | **Počet strán: 25** |
| **Počet príloh: 2** |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Účel normy:**  - profesijný rozvoj pedagogických a odborných zamestnancov školy  **Smernica upravuje:**   |  | | --- | | Vnútorný predpis upravuje spôsob získavania, obnovovania, zdokonaľovania, rozširovania a dopĺňania profesijných kompetencií potrebných na výkon pedagogickej praxe a odbornej činnosti. Tento vnútorný predpis je záväzný pre všetkých pedagogických a odborných zamestnancov. |   **Smernica ruší:**   |  | | --- | | * plán kontinuálneho vzdelávania na rok 2019 |  |  |  |  |  | | --- | --- | --- | --- | | **Gestor:** | **Vypracoval:** | **Schválil:** | **Dátum účinnosti:** | | riaditeľ školy | Ing. Zuzana Pálmayová | Ing. Zuzana Pálmayová | 02.03.2020 | | **Prerokované na pedagogickej rade:** | | | 27.02.2020 | | **Prerokované na Rade školy** | | | 28.02.2020 | |

|  |  |
| --- | --- |
| **Obsah**  **1** | **Úvod** |
| **2** | **Východiská** |
| 2.1 | Identifikácia organizácie |
| 2.2 | Legislatívne východiská |
| 2.3 | Základné pojmy |
| **3** | **Charakteristika školy** |
| 3.1 | Situačná analýza školy |
| **4** | **Ciele profesijného a kariérneho rozvoja zamestnancov školy** |
| 4.1 | Ciele |
| 4.2 | Kompetencie |
| 4.3 | Zodpovednosť za rozvoj |
| **5** | **Rozvojové aktivity** |
| 5.1 | Formy aktivít a vzdelávania |
| 5.2 | Metódy vzdelávania |
| **6** | **Metódy vyhodnocovania rozvojových aktivít, spätná väzba** |
| **7** | **Záver**  Prílohy |
|  | |
|  | |

**1 Úvod**

Nová legislatíva definuje ďalšie smerovanie rozvoja profesionality pedagógov a odborných zamestnancov. Vzdelávanie a profesijný rozvoj má každý pedagogický a odborný zamestnanec vnímať ako celoživotnú úlohu, ktorá je a musí byť ukotvená v systéme školy. Cieľom je získavať, udržiavať, obnovovať, zdokonaľovať, rozširovať a dopĺňať profesijné kompetencie pedagogického zamestnanca (ďalej PZ) a odborného zamestnanca (ďalej OZ). Ide o kompetencie potrebné na štandardný výkon pedagogickej alebo odbornej činnosti, avšak aj na výkon špecializovaných činností a na výkon riadiacich činností. Dôležité je aj získanie profesijných kompetencií potrebných na splnenie kvalifikačných predpokladov na vyučovanie ďalšieho aprobačného predmetu, predmetov študijného odboru alebo na doplnenie kvalifikačných predpokladov.

Kvalita školy je priamo závislá od profesijného rozvoja a napredovania učiteľov, teda na celoživotnom (priebežnom) vzdelávaní sa. Manažment školy preto podporuje všetky formy vzdelávania pedagogických a odborných zamestnancov. Medzi základné ciele patrí:

* motivovať pedagogických a odborných zamestnancov pre neustále sebavzdelávanie, vzdelávanie a zdokonaľovanie profesijnej spôsobilosti,
* podporovať rozvoj osobnostných vlastností pedagogických a odborných zamestnancov, spôsobilostí pre tvorbu efektívnych vzťahov, riešenie konfliktov, komunikáciu a pod.,
* zabezpečiť prípravu pedagogických a odborných zamestnancov na výkon špecializovaných funkcií, napr. triedny učiteľ, výchovný poradca, predseda predmetovej komisie atď.,
* uvádzať začínajúcich pedagógov a odborných zamestnancov do praxe,
* zabezpečiť prípravu pedagogických zamestnancov na zvyšovanie kompetencií, hlavne jazykových spôsobilostí a schopností efektívne pracovať s IKT,
* zabezpečiť prípravu zamestnancov na tvorbu školského vzdelávacieho programu,
* sprostredkovať najnovšie poznatky (inovácie) z metodiky vyučovania jednotlivých predmetov, pedagogiky a príbuzných vied.

Potreby profesijného rastu zamestnancov zisťujeme hodnotiacimi rozhovormi, diskusiami a dotazníkmi.

*Predložený Plán profesijného rozvoja a kariérneho postupu pedagogických a odborných zamestnancov (ďalej len plán) reaguje na zákon NR SR č. 138/2019 Z. z. o pedagogických zamestnancoch a odborných zamestnancoch, najmä na časti súvisiace so zmenami v oblasti profesijného rozvoja a jeho plánovania, a to aj v kontexte aktualizačného vzdelávania, ktoré bude realizované v Základnej škole, Školská 840, 930 37 Lehnice (ďalej len škola).*

**2 Východiská**

**2.1 Identifikácia organizácie**

Názov organizácie: Základná škola

Sídlo organizácie: Školská 840, 930 37 Lehnice

Štatutárny orgán: Ing. Zuzana Pálmayová, riaditeľka

Zriaďovateľ: Obecný úrad, Veľký Lég 89 , 930 37 Lehnice

Kontakt: tel./ e-mail: 031/ 558 61 91, [zslehnice@gmail.com](mailto:zslehnice@gmail.com)

Počet pedagogických zamestnancov: 39 pedagogických zamestnancov – 25 učiteľov, 7 asistentov učiteľa, 5 vychovávateliek v ŠKD, z toho 2 zamestnanci majú čiastočný úväzok (katechétka, 1 učiteľka).

Počet nepedagogických zamestnancov: 6

Počet digitálnych koordinátorov: 1

Počet školských zdravotníkov: 1

**2.2 Legislatívne východiská**

Podľa § 153 zákona č. 311/2001 Z. z. (Zákonníka práce) v znení neskorších predpisov sa zamestnávateľ stará o prehlbovanie kvalifikácie zamestnancov alebo o jej zvyšovanie. Zodpovednosť riaditeľa za ďalšie vzdelávanie PZ a OZ vyplýva aj z § 5 ods. 2 písm. c) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a je v súlade so zákonom č. 245/2008 Z. z. o výchove a vzdelávaní (školský zákon).

Plán profesijného rozvoja vychádza z platnej legislatívy, ktorej hlavné ciele stanovuje:

* zákon 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov,
* zákon 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov,
* vyhláška 361/2019 Z. z. o vzdelávaní v profesijnom rozvoji,
* vyhláška 1/2020 Z.z. o kvalifikačných predpokladoch PZ a OZ,
* nariadenie vlády č. 201/2019 Z. z. k rozsahu priamej vyučovacej a výchovnej činnosti pedagogických zamestnancov,
* pokyn ministra č. 39/2017, ktorým sa vydávajú profesijné štandardy pre jednotlivé kategórie a podkategórie pedagogických zamestnancov a odborných zamestnancov škôl a školských zariadení.

Pri tvorbe plánu škola prihliada aj na požiadavky vyplývajúce z pracovného poriadku zamestnancov. Škola má vlastný Rámcový program adaptačného vzdelávania pre začínajúceho učiteľa, pedagogického asistenta a vychovávateľa.

Škola má vypracovaný Program aktualizačného vzdelávania pre pedagogických a odborných zamestnancov.

**2.3 Základné pojmy**

**Profesijný rozvoj je proces:**

* prehlbovania, zdokonaľovania a rozširovania profesijných kompetencií,
* získavania profesijných kompetencií na výkon špecializovaných činností alebo na výkon činnosti vedúceho pedagogického zamestnanca alebo výkon činnosti vedúceho odborného zamestnanca,
* získavania profesijných kompetencií vyššieho kariérového stupňa,
* overovania profesijných kompetencií na zaradenie do vyššieho kariérového stupňa,
* získavania vzdelania na splnenie kvalifikačných predpokladov na výkon ďalšej pracovnej činnosti,
* využívania a hodnotenia získaných profesijných kompetencií.

Profesijný rozvoj sa uskutočňuje podľa profesijných štandardov a v súlade so súčasným vedeckým poznaním, odbornými a spoločenskými požiadavkami na výkon pracovnej činnosti.

Profesijný rozvoj sa uskutočňuje prostredníctvom vzdelávania, tvorivej činnosti súvisiacej s výkonom pracovnej činnosti, najmä činnosti vedeckej, výskumnej, publikačnej alebo umeleckej, sebavzdelávania spojeného s reflexiou vlastného pedagogického a odborného pôsobenia a cielenej kooperácie v rámci odbornej komunity, ako aj absolvovaním odbornej stáže zameranej na inovovanie profesijných kompetencií.

**Plán profesijného rozvoja** vychádza z vízie, zamerania a koncepcie školy. Vydáva ho riaditeľka na 4-ročné obdobie, po prerokovaní so zriaďovateľom, zástupcami zamestnancov a v pedagogickej rade.

Na základe plánu profesijného rozvoja vydáva riaditeľ ročný plán vzdelávania pedagogických zamestnancov a odborných zamestnancov (ďalej len „ročný plán vzdelávania“). Ročný plán vzdelávania možno počas jeho platnosti dopĺňať a meniť v súlade s aktuálnymi možnosťami a potrebami školy. Na vypracovaní plánu participujú riaditeľka, vedúci pedagogickí zamestnanci, vedúci jednotlivých metodických orgánov a PZ a OZ.

Vedúci MO:

1. koordinujú prípravu pedagogickej dokumentácie v príslušnej oblasti,
2. podieľajú sa na vypracovaní návrhu štvorročného plánu profesijného rozvoja pedagogických zamestnancov a odborných zamestnancov,
3. podieľajú sa na organizovaní rozvoja profesijných kompetencií,
4. vykonávajú poradenskú činnosť zameranú na kvalitu výchovy a vzdelávania v príslušnej oblasti.

Pri tvorbe plánu profesijného rozvoja v škole vychádzame z:

* kompetenčného profilu zamestnanca školy,
* profesijného štandardu,
* koncepcie školy,
* požiadaviek na vzdelávanie pedagogických a odborných zamestnancov (podľa školského zákona),
* výsledkov hodnotenia zamestnanca,
* plánu osobného profesijného rozvoja.

**Profesijný štandard** vymedzuje súbor profesijných kompetencií potrebných na zaradenie do kategórie a podkategórie pedagogického zamestnanca alebo do kategórie odborného zamestnanca, kariérového stupňa alebo kariérovej pozície. Profesijný štandard začínajúceho pedagogického zamestnanca a profesijný štandard začínajúceho odborného zamestnanca je záväzný pre štátny vzdelávací program príslušného odboru vzdelávania a pre opis príslušného študijného odboru. Profesijné štandardy v nadväznosti na stupeň vzdelania pre jednotlivé kategórie, podkategórie, kariérové stupne a kariérové pozície vydáva a zverejňuje na svojom webovom sídle ministerstvo školstva.

**Kategórie pedagogických a odborných zamestnancov**

Pedagogickí zamestnanci sa členia na tieto kategórie:

* učiteľ,
* majster odbornej výchovy,
* vychovávateľ,
* pedagogický asistent,
* zahraničný lektor,
* tréner športovej školy a tréner športovej triedy,
* korepetítor.

Odborní zamestnanci sa členia na tieto kategórie:

* psychológ, školský psychológ,
* školský logopéd,
* špeciálny pedagóg, školský špeciálny pedagóg, terénny špeciálny pedagóg,
* liečebný pedagóg,
* sociálny pedagóg.

**Kariérový systém**

Pedagogickí a odborní zamestnanci sú podľa ustanovených pravidiel zaradení do kariérového stupňa a na kariérovú pozíciu.

Kariérový stupeň vyjadruje mieru preukázaného osvojenia si profesijných kompetencií a náročnosť vykonávania pedagogickej činnosti pedagogickým zamestnancom a náročnosť vykonávania odbornej činnosti odborným zamestnancom. Rozoznávame nasledovné kariérové stupne:

* **začínajúci** pedagogický/odborný zamestnanec – pedagogický alebo odborný zamestnanec sa zaradí do tohto kariérového stupňa spravidla pri nástupe do prvého zamestnania v ktorom vykonáva pedagogickú alebo odbornú činnosť,
* **samostatný** pedagogický/odborný zamestnanec - pedagogický alebo odborný zamestnanec sa zaradí do tohto kariérového stupňa spravidla po ukončení adaptačného vzdelávania,
* pedagogický/odborný zamestnanec **s prvou atestáciou** - pedagogický alebo odborný zamestnanec sa zaradí do tohto kariérového stupňa spravidla po vykonaní prvej atestácie,
* pedagogický/odborný zamestnanec **s druhou atestáciou** - pedagogický alebo odborný zamestnanec sa zaradí do tohto kariérového stupňa spravidla po vykonaní druhej atestácie.

Kariérové pozícia je funkčné zaradenie PZ alebo OZ, ktorý vykonáva špecializované činnosti alebo riadiace činnosti.

Pedagogický zamestnanec vykonáva špecializované činnosti v týchto kariérových pozíciách:

• uvádzajúci pedagogický zamestnanec,

• triedny učiteľ,

• zodpovedný vychovávateľ,

• vedúci predmetovej komisie

• vedúci vzdelávacej oblasti,

• vedúci metodického združenia,

• vedúci študijného odboru,

• vedúci záujmovej oblasti,

• výchovný poradca,

• kariérový poradca,

• školský koordinátor vo výchove a vzdelávaní,

• školský špecialista vo výchove a vzdelávaní

• supervízor.

Odborný zamestnanec vykonáva špecializované činnosti v týchto kariérových pozíciách:

• uvádzajúci odborný zamestnanec,

• kariérový poradca,

• výchovný poradca

• supervízor.

**Portfólio profesijného rozvoja** je štruktúrovaná a komentovaná zbierka podkladov rôzneho druhu. Dokumentuje postupy učenia a učebné sekvencie. PZ/OZ si ho zostavuje, dopĺňa, aktualizuje, komentuje a hodnotí svoje intelektuálne výstupy. Slúži na dokumentáciu a prezentáciu rozvoja kompetencií v určitých oblastiach, umožňuje zmysluplnú spätnú väzbu a hodnotenie výkonu.

Do atestačného portfólia učiteľ vyberie a zaradí:

* doklady o získaní požadovaného stupňa a druhu vzdelania: *vysvedčenia, diplomy..,*
* doklady o absolvovaní programu vzdelávania: *osvedčenia, certifikáty, potvrdenia...,*
* doklady preukazujúce tvorivú činnosť: *publikačná činnosť, nástroje akčného výskumu, učebné zdroje, posudky, opis pedagogickej skúsenosti, recenzie, externé hodnotenie...,*
* potvrdenie o využívaní vyžadovaných profesijných kompetencií, ktoré vydá riaditeľ *na základe pozorovania, hospitácií, hodnotiacich rozhovorov, produktovej analýzy žiackych výstupov, inšpekčných zistení...*

**3 Charakteristika školy**

**3.1 Situačná analýza školy**

*Škola má organizačné zložky:*

Základná škola – I. stupeň a II. stupeň

Špeciálne triedy

*Súčasti školy:*

Školský klub detí

V samotnom pláne profesijného rozvoja školy sú premietnuté plány interných metodických orgánov školy a osobného plánu profesijného rozvoja pedagogického a odborného zamestnanca.

Pedagogickí a odborní zamestnanci, ktorí sú v pracovnom pomere, musia spĺňať legislatívou predpísané kvalifikačné predpoklady.

V súčasnosti zabezpečuje výchovno-vzdelávací proces spolu 27 pedagogických zamestnancov, – 18 učiteľov, 3 asistenti učiteľa, 4 vychovávateľky v ŠKD, z toho 2 zamestnanci majú čiastočný úväzok (katechétka, 1 asistentka učiteľa); 2 odborní zamestnanci (špeciálni pedagógovia). Kvalifikačné predpoklady z uvedeného počtu pedagogických zamestnancov a z hľadiska špeciálno-pedagogickej spôsobilosti nespĺňajú 3 zamestnanci, ktorí sú zaviazaní v pracovnej zmluve doplnením vzdelania.

Nepedagogických zamestnancov je 5.

***Analýza podľa kariérového stupňa***

|  |  |  |  |  |  |
| --- | --- | --- | --- | --- | --- |
| **Kariérový stupeň** | |  | | --- | | *začínajúci* | | *samostatný* | *s 1. atestáciou* | *s 2. atestáciou* |
| Pedagogický zamestnanec (PZ) |  | 31 | 4 | 5 |
| Odborný zamestnanec (OZ) |  |  |  |  |

**4 Ciele profesijného a kariérneho rozvoja zamestnancov školy**

Profesijný rozvoj predstavuje kľúčovú súčasť procesu celoživotného vzdelávania. Skúsený učiteľ priebežne reflektuje, posudzuje a hodnotí efektivitu svojej práce. Je si vedomý svojich silných a slabých stránok a plánuje ďalšie možné zlepšenia. Systematicky pracuje na svojom osobnostnom rozvoji. Profesijný rast v pedagogickej sfére vyžaduje osvojovanie si nových poznatkov prostredníctvom literatúry, informačných zdrojov a seminárov. Kooperatívny prístup učiteľov prináša prospech deťom a zvyšuje kvalitu výučby a efektivitu práce.

Jednou z kľúčových úloh školy pri vzdelávaní v dnešnom meniacom sa svete je **vytvoriť prostredie**, ktoré:

• podporuje zmysluplné učenie a kritické myslenie,

• poskytuje reálnu možnosť výberu spôsobu učenia vzhľadom na dosiahnutie osobného maxima,

• umožňuje a rozvíja otvorenú partnerskú komunikáciu,

• podporuje výchovu k hodnotám,

• podporuje spoluprácu a akceptáciu rôznorodosti.

Vytvoriť takéto prostredie vyžaduje zabezpečiť nielen využívanie moderných technológií v škole, inováciu a redukciu učebného obsahu, zvládnutie nových pedagogických metód a postupov učenia, ale hlavne **podporu stáleho procesu odborného a osobnostného rastu všetkých jednotlivcov, tímov a školy ako celku**. Ide o permanentný procese formovania školy ako otvoreného systému, učiaceho sa spoločenstva.

Dbáme pritom na:

• zmysluplnosť a systémovosť,

• možnosť výberu,

• spoluprácu,

• spätnú väzbu,

• obohatenie prostredia.

**4.1 Ciele**

V rámci profesijného rozvoja učiteľa plánujeme zabezpečovať profesijný rozvoj PZ a OZ nasledovne:

* **Prehlbovať, zdokonaľovať a rozširovať profesijné kompetencie –** zamestnanec praktickou skúsenosťou vo vlastnom pedagogickom pôsobení overuje svoje teoretické poznatky ich aplikáciou; pedagogickým pozorovaním, opisom svojich pedagogických skúseností a jej zdieľaním s kolegami v rámci školy, regiónu, ako aj na medzinárodnej úrovni môže učiteľ postupne meniť kvalitu svojho profesijného výkonu.

Tento proces bude zabezpečovaný prostredníctvom adaptačného, aktualizačného, inovačného vzdelávania, aktívnou účasťou PZ a OZ na vzdelávacích podujatiach (odborných seminároch, konferenciách, informačných seminároch, workshopoch a pod.)

Úlohy:

* Vytvoriť program aktualizačného vzdelávania v závislosti od potrieb školy. Výstupom bude doklad o ukončení vzdelávania vydaný riaditeľkou školy.
* Využiť ponuky poskytovateľov inovačného vzdelávania zamerané na oblasti vyplývajúce z analýzy interných dokumentov. Výstupom bude osvedčenie o absolvovaní vzdelávania.
* Zabezpečiť aktívnu účasť na vzdelávacích podujatiach. Ktoré budú zamerané na inovácie vo vzdelávaní. Výstupom bude potvrdenie o účasti.
* Aktualizovať program adaptačného vzdelávania PZ a OZ pre príslušné kategórie. Výstupom je protokol o ukončení vzdelávania vydaný riaditeľkou školy.
* Na inovovanie profesijných kompetencií využívať spoluprácu zameranú na školské partnerstvá (nadviazať družobnú spoluprácu so školou rovnakého typu v zahraničí).
* **Získavať profesijné kompetencie na výkon špecializovaných činností alebo výkon činnosti vedúceho pedagogického alebo vedúceho odborného zamestnanca** absolvovaním a úspešným ukončením zodpovedajúceho druhu vzdelávania (kvalifikačné, funkčné, špecializačné vzdelávanie).

*Úlohy:*

* Vytvoriť podmienky na vzdelávanie PZ a OZ vykonávajúcich špecializované činnosti v programe špecializačného vzdelávania.
* Do 4 rokov zabezpečiť vzdelávanie min. pre 50% PZ a OZ, ktorí vykonávajú špecializovanú činnosť.
* Vytvoriť podmienky pre 2 PZ na absolvovanie rozširujúceho modulu funkčného vzdelávania.
* **Získavať profesijné kompetencie vyššieho kariérového stupňa -** základom na zaradenie vyššieho kariérového stupňa je zdokonaľovanie a doplnenie profesijných kompetencií vo všetkých oblastiach profesijného štandardu pre danú kategóriu, podkategóriu a kariérovú pozíciu. PZ a OZ môže požiadať o overenie profesijných kompetencií na zaradenie do vyššieho kariérového stupňa a v rámci atestačného procesu zúročí a preukáže profesijné kompetencie nadobudnuté formálnym, neformálnym vzdelávaním a zdokonalené reflektívnym výkonom povolania.

Na základe interných analýz evidujeme v školskom roku 2023/2024 28,3% PZ s 1. atestáciou a 13,1% PZ a OZ s 2. atestáciou.

*Úlohy:*

* V nasledujúcich štyroch školských rokoch plánujeme aspoň o 20% zvýšiť počet PZ a OZ s 1. a 2. atestáciou.
* Využiť atestačné organizácie, ktoré na základe vydaného oprávnenia organizujú atestácie na overovanie profesijných kompetencií.
* Zabezpečiť vzdelávanie na tvorbu portfólia na preukázanie využitia profesijných kompetencií.
* Tvoriť osobné portfólio a priebežne monitorovať jeho plnenie.
* **Získavať vzdelanie na splnenie kvalifikačných predpokladov na výkon ďalšej pracovnej činnosti** absolvovaním a ukončením adekvátneho kvalifikačného vzdelávania, štúdiom príslušného odboru alebo kvalifikácie. Na základe analýzy v súčasnosti evidujeme 3 zamestnancov, ktorí nespĺňajú podmienku pedagogickej alebo špeciálnopedagogickej spôsobilosti.

*Úloha:*

* Vytvoriť podmienky na získanie vzdelania na splnenie kvalifikačných predpokladov na výkon pracovnej činnosti PZ a OZ.
* V rozmedzí štyroch rokov dosiahnuť 90% kvalifikovanosť PZ.
* **Využívať a hodnotiť získané profesijné kompetencie –** predmetom hodnotenia PZ a OZ sú výsledky, náročnosť a kvalita výkonu pracovnej činnosti, osvojenie si a využívanie profesijných kompetencií. Osvojenie a využívanie profesijných kompetencií sa hodnotí v súlade s profesijným štandardom a potrebami školy. Hodnotenie PZ a OZ je podkladom na odporúčanie uvádzajúceho PZ alebo OZ na ukončenie adaptačného vzdelávania, vypracovanie plánu profesijného rozvoja a ročného plánu vzdelávania a odmeňovanie.

*Úlohy:*

* Zabezpečiť hodnotenie PZ a OZ nadriadeným jedenkrát ročne, najneskôr do konca príslušného školského roka – *hodnotiaci hárok*.
* Hodnotenie začínajúceho PZ a OZ v rámci adaptačného vzdelávania – *protokol.*
* PZ a OZ prezentuje, publikuje a hodnotí svoje výstupy ako indikátory a dôkazy vlastných profesijných kompetencií na účel zaradenia do *atestačného portfólia*.

**4.2 Kompetencie**

Profesijný štandard vymedzuje súbor profesijných kompetencií potrebných na zaradenie do kategórie a podkategórie PZ/OZ, kariérového stupňa alebo kariérovej pozície.

V procese profesijného rozvoja PZ/OZ sa škola zameriava na rozvíjanie a skvalitňovanie požadovaných kompetencií PZ/OZ.

**NORMATÍVNE KOMPETENCIE**

1. **Kompetencie viažuce sa ku kvalifikačným predpokladom**

• byť odborne a pedagogicky spôsobilý na výkon pracovnej činnosti.

*Indikátory:*

Splnenie kritérií vzdelania a praxe podľa zákona 138/2019 Z.z.; zákona 1/2020 Z. z.

Diplom, osvedčenie o štátnej skúške, osvedčenie o ukončení adaptačného vzdelávania, osvedčenie o kvalifikačnej skúške, iné osvedčenia a certifikáty.

1. ***Kompetencie viažuce sa k znalosti legislatívy, interných predpisov a ŠkVP***

* poznať a správne aplikovať aktuálne legislatívne normy viažuce sa k systému výchovy a vzdelávania,
* poznať a napĺňať strategické ciele smerujúce k dosiahnutiu vízie školy prijaté v ŠkVP,
* schopnosť rešpektovať hodnotový rámec prijatý v ŠkVP,
* schopnosť konať v zmysle interných predpisov.

*Indikátory*

Výsledky pozorovania činnosti učiteľa/OZ určenej v popise práce podľa profilácie.

Výsledky kontroly pedagogickej dokumentácie učiteľa.

Výsledky analýzy dodržiavania interných predpisov a platnej školskej legislatívy.

1. ***Kompetencie viažuce sa k dodržiavaniu administratívnych predpokladov k práci a k dodržiavaniu pracovnej disciplíny***

* schopnosť dodržiavať formy vedenia požadovanej pedagogickej a odbornej dokumentácie,
* schopnosť dodržiavať formu predkladania administratívnych dokladov,
* schopnosť realizovať prijaté plány práce, výchovno-vzdelávacie plány, plány preventívnych a výchovných aktivít, vedieť ich vyhodnotiť a prijať potrebné opatrenia a korektúry.

*Indikátory*

Výsledky kontroly správnosti vedenia základnej pedagogickej dokumentácie a spracovania plánov

práce a výchovných aktivít, ako aj dokumentácie poradenského centra.

Výsledky kontroly včasnosti a úplnosti predkladania tlačív – priepustky, dovolenky, náhradné voľno,

cestovné príkazy, prezenčné listiny, evidencia dochádzky, potvrdenia o PN,OČR, a pod.

Výsledky kontroly plnenia plánov práce a výchovných aktivít.

**ŠPECIFICKÉ KOMPETENCIE**

* ***Kompetencie orientované smerom k žiakovi***
* schopnosť identifikovať vývinové a individuálne charakteristiky žiaka,
* schopnosť pozitívnym spôsobom motivovať žiakov k učeniu,
* schopnosť akceptovať rôzne spôsoby učenia sa v závislosti od psychických, fyzických a sociálnych podmienok žiaka,
* zvládať individuálny prístup k žiakom,
* schopnosť akceptovať odlišnosti žiaka bez predsudkov a stereotypov.

*Indikátory*

Záznamy zo spätnej väzby od žiakov, rodičov - ankety, dotazníky, rozhovory.

Výsledky práce žiakov.

Výsledky pozorovania učiteľa na hodinách.

Záznamy o žiakoch vzdelávaných podľa IVP.

* ***Kompetencie orientované na riadenie vyučovacieho procesu***
* mať aktuálne vedomosti a zručnosti zo svojho odboru vrátane medzipredmetových väzieb,
* poznať a aplikovať základné pedagogické dokumenty – ŠkVP – učebné osnovy a plány, vzdelávacie ciele, kompetenčný profil žiaka a pod.,
* schopnosť plánovať a projektovať vlastné vyučovanie v súlade so ŠVP a ŠkVP a v súlade so strategickými plánmi školy smerujúcimi k rozvoju kľúčových kompetencií žiakov,
* schopnosť stanoviť ciele vyučovania orientované na žiaka, vedieť ich formulovať, nenahrádzať cieľ obsahom,
* schopnosť psychodidaktickej analýzy učiva vo vzťahu k prijatým cieľom – výber základného a rozvíjajúceho učiva v kontexte s prijatými cieľmi a potrebami žiaka,
* schopnosť výberu a realizácie efektívnych metód a foriem podporujúcich aktívne učenie sa žiakov,
* vedieť hodnotiť žiakov rôznymi spôsobmi, akceptovať prijaté kritériá hodnotenia a hodnotiť žiakov s ohľadom na ich vývinové a individuálne charakteristiky.

*Indikátory*

Výsledky plnenia tematických výchovno-vzdelávacích plánov, učebných osnov, ŠkVP, cieľov a pod.

Napĺňanie kompetenčného profilu žiaka.

Kvalita písomne formulovaných edukačných cieľov.

Kritériá dosiahnutia cieľov a kritériá hodnotenia žiakov.

Miera úloh a učebných činností žiakov vedúcich k ich samostatnosti a aktivite.

Kvalita prípravy učiteľa a projektovania vyučovacej hodiny.

Výsledky spätnej väzby od žiakov, rodičov ( ankety, dotazníky).

Výsledky pozorovania činnosti učiteľa na hodinách.

* ***Kompetencie orientované na vytváranie optimálnych podmienok edukácie***
* schopnosť vytvárať pozitívnu klímu v triedach, vedieť komunikovať so žiakmi tak, aby sa dokázali primerane, slušne a slobodne vyjadrovať, vytvárať priaznivú emocionálnu, pracovnú a sociálnu atmosféru v triede,
* vedieť komunikovať s ostatnými učiteľmi pôsobiacimi v triede a byť schopný prijať a realizovať dohodnuté metódy a formy práce,
* schopnosť vybrať, vytvárať a využívať vhodné didaktické pomôcky, vrátane IKT,
* poznať nové moderné didaktické prostriedky a využívať ich na vyučovaní,
* schopnosť vyučovať zaujímavo, vedieť zaujať žiakov, upustiť od rutiny a stereotypu na vyučovacích hodinách.

*Indikátory*

Výsledky spätnej väzby od žiakov, rodičov.

Výsledky zisťovania klímy v triede.

Výsledky záznamov, produktov a vzdelávacej činnosti žiakov.

Výsledky pozorovania činnosti učiteľa v triede a jeho edukačných metód.

Výsledky a spôsob hodnotenia žiakov.

Prezentácie využitia moderných didaktických prostriedkov.

* **Kompetencie orientované na rozvoj žiaka**
* schopnosť rozvíjať sociálne zručnosti žiakov – komunikácia, empatia, asertivita, vzájomná pomoc, participácia, spolupráca, a pod.,
* schopnosť poznať riziká sociálno-patologických javov a správania sa žiakov,
* schopnosť prijať vhodné metódy prevencie a nápravy sociálno-patologických javov, vedieť ich didakticky zapracovať do obsahu vzdelávania,
* schopnosť riešiť konflikty v triede,
* formovať multikultúrne a environmentálne povedomie detí a žiakov,
* dosiahnuť prirodzenú autoritu a akceptáciu u žiakov,
* schopnosť podporovať a rozvíjať talent žiaka.

*Indikátory*

Výsledky spätnej väzby od žiakov, rodičov, pedagógov.

Výsledky zisťovania klímy v triede a miery učiteľovej podpory rozvoja sociálnych zručností žiakov.

Rozvrhnutie aktivít v škole mimo vyučovania.

Výsledky záznamov z pozorovania činnosti a správania PZ/OZ a jeho spôsobov pri riešení sociálno-patologických javov.

Výsledky spolupráce s učiteľmi, rodičmi, odborníkmi.

* ***Kompetencie zamerané na sebarozvoj učiteľa***
* schopnosť poznať svoje silné a slabé stránky a podľa toho si vedieť stanoviť ciele vlastného profesijného rozvoja,
* schopnosť ďalšieho odborného a pedagogického rastu,
* schopnosť pracovať v tíme.

*Indikátory*

Výsledky hodnotiaceho pohovoru.

Výsledky autodiagnostiky PZ/OZ.

Úroveň plánu osobného a profesijného rozvoja s ohľadom na rozvoj kompetencií zamestnanca.

Zapojenie sa do profesijného vzdelávania.

Výsledky pozorovania činnosti a správania PZ/OZ.

Výsledky spätnej väzby od žiakov, učiteľov, rodičov.

Výsledky prezentácie využitia inovácií v edukačnom procese.

Výsledky práce v tíme.

1. ***Kompetencie zamerané na rozvoj profesie a školy***

* schopnosť podieľať sa na tvorbe a realizácii projektov školy,
* schopnosť podieľať sa na inováciách a zavádzaní zmien v škole,
* schopnosť efektívne komunikovať so sociálnymi partnermi školy,
* schopnosť vystupovať ako reprezentant profesie a školy.

*Indikátory*

Vytvorené vlastné projekty a podiel na realizácii projektov školy.

Výsledky samostatnej činnosti PZ/OZ v súvislosti so zavádzaním inovácií a zmien v škole.

Výsledky práce učiteľa pri tvorbe vízie školy, hodnôt a strategických cieľov.

Spôsob obhajoby a prezentácia školy na verejnosti.

Výsledky komunikácie so sociálnymi partnermi školy.

**4.3 Zodpovednosť za rozvoj**

Povinnosť a zodpovednosť za profesijný a kariérny rast PZ/OZ je úlohou každého zamestnanca, ale aj riaditeľa a zriaďovateľa.

PZ/OZ si v svojom osobnom, ročnom pláne určí ktoré kompetencie potrebuje/chce získať. Tie však musia byť v súlade s požiadavkami školy a štvorročného plánu profesijného rozvoja školy. V svojom osobnom pláne konkrétne určí kroky, ktoré pre svoje vzdelávanie urobí s jasne stanovenými výstupmi a kontrolovateľnými merateľnými ukazovateľmi. Ak sú osobné a profesijné požiadavky v súlade so zameraním školy a plánom, zamestnávateľ sa zaväzuje, že zamestnancovi umožní absolvovať dohodnuté typy vzdelávania. Po splnení požiadaviek vzdelávania PZ/OZ bude poverovaný úlohami, ktoré priamo súvisia s daným typom absolvovaného vzdelávania. Na profesijnom rozvoji školy participujú:

1. **Riaditeľka školy:**

* koordinuje profesijný rast pedagogických a odborných zamestnancov,
* vytvára prostredie podporujúce vzdelávanie,
* plánuje a realizuje svoj nepretržitý profesijný rast a sebarozvoj súvisiaci s rozvojom školy.

1. **Pedagogický zamestnanec, odborný zamestnanec**

* plánuje a realizuje svoj nepretržitý profesijný rast a sebarozvoj súvisiaci s rozvojom školy,
* udržiava a rozvíja svoje profesijné kompetencie,
* pravidelne prehodnocuje individuálne potreby osobného profesijného rozvoja v rámci sebahodnotenia/ externého hodnotenia,
* aktívne hľadá a využíva primerané príležitosti na nepretržitý profesijný rozvoj, ktorý mu prispeje k zlepšeniu pedagogickej a odbornej práce.

1. **Nepedagogický zamestnanec**

* spolupracuje pri realizácii aktivít, podujatí a rôznych akciách súvisiacich s rozvojom školy.

1. **Rodičia, priatelia školy a iní**

* spolupracujú pri realizácii aktivít, podujatí a rôznych akciách súvisiacich s rozvojom školy.

1. **Zriaďovateľ**

* vytvára podmienky podporujúce profesijný rast vedúcich a PZ/OZ,
* podporuje profesijný rozvoj vedúceho zamestnanca, pedagogických a odborných zamestnancov v súlade s potrebami školy, odbornými a spoločenskými požiadavkami na výkon pracovnej činnosti a individuálnymi potrebami pedagogického zamestnanca a odborného zamestnanca.

**5 Rozvojové aktivity**

**5.1 Formy aktivít a vzdelávania**

Vzdelávanie pedagogických zamestnancov a odborných zamestnancov v profesijnom rozvoji sa organizuje podľa § 42 zákona 138/2019 Z.z. ako:

* **Adaptačné vzdelávanie** (§51 - § 52 zákona 138/2019)

Cieľom adaptačného vzdelávania je získanie profesijných kompetencií potrebných na výkon pracovnej činnosti v kariérovom stupni samostatný pedagogický zamestnanec a samostatný odborný zamestnanec.

**Poskytovateľom** adaptačného vzdelávania je škola. Odborným **garantom** adaptačného vzdelávania je riaditeľ. Začínajúceho PZ/OZ zaradí riaditeľ do adaptačného vzdelávania najneskôr do piatich dní od vzniku pracovného pomeru. Adaptačné vzdelávanie sa ukončuje na základe odporúčania uvádzajúceho pedagogického zamestnanca pred trojčlennou skúšobnou komisiou podľa programu adaptačného vzdelávania. Uvádzajúci pedagogický zamestnanec musí byť PZ/OZ s prvou atestáciou. Členom skúšobnej komisie je uvádzajúci PZ/OZ zamestnanec a ďalší pedagogický/odborný zamestnanec zaradený najmenej do kariérového stupňa samostatný pedagogický/odborný zamestnanec. Predsedom skúšobnej komisie je riaditeľ. O ukončení adaptačného vzdelávania sa vyhotovuje protokol. Protokol obsahuje

* evidenčné číslo protokolu a dátum ukončenia adaptačného vzdelávania,
* titul, meno, priezvisko a rodné priezvisko pedagogického zamestnanca alebo odborného zamestnanca,
* dátum a miesto narodenia pedagogického zamestnanca alebo odborného zamestnanca,
* názov programu adaptačného vzdelávania a rozsah vzdelávania v hodinách,
* výsledok ukončenia adaptačného vzdelávania,
* podpis predsedu skúšobnej komisie a podpisy členov skúšobnej komisie,
* odtlačok pečiatky poskytovateľa a podpis štatutárneho zástupcu poskytovateľa.

**Za tento typ vzdelávania nepatrí PZ/OZ príplatok.**

* **Aktualizačné vzdelávanie** (§57 - § 58 zákona 138/2019)

Cieľom aktualizačného vzdelávania je podľa potrieb zriaďovateľa, školy:

* udržiavanie alebo obnovovanie profesijných kompetencií potrebných na výkon pracovnej činnosti,
* získanie nových vedomostí a informácií o zmenách v právnych predpisoch, výchovno-vzdelávacích programoch, pedagogickej dokumentácii a ďalšej dokumentácii,
* získanie nových vedomostí a zručností v konkrétnej oblasti pracovnej činnosti.

**Poskytovateľom** aktualizačného vzdelávania sú metodické centrá, pedagogické školiace strediská a akadémie. Vzdelávanie sa organizuje ako schválený jednoduchý program aktualizačného vzdelávania. Program aktualizačného vzdelávania a rozsah aktualizačného vzdelávania schvaľuje riaditeľ.

Rozsah aktualizačného vzdelávania si škola upravila v rozmedzí od 10 do 20 hodín. Aktualizačné vzdelávanie sa ukončí do dvoch rokov. **Odborným garantom** aktualizačného vzdelávania je podľa predpisu školy PZ/OZ s druhou atestáciou. Ak v škole nie je PZ/OZ s druhou atestáciou, je odborným garantom aktualizačného vzdelávania riaditeľ.

Odborný garant aktualizačného vzdelávania:

* predkladá riaditeľovi na schválenie program aktualizačného vzdelávania,
* rozvrhuje vzdelávacie aktivity aktualizačného vzdelávania v súlade s potrebami a možnosťami školy,
* vedie evidenciu účasti pedagogických zamestnancov a odborných zamestnancov na aktualizačnom vzdelávaní.

**Lektorskú činnosť** vykonáva pedagogický alebo odborný zamestnanec školy v aktualizačnom vzdelávaní súčasne s výkonom pracovnej činnosti.

Riaditeľ vydá zamestnancom potvrdenie o aktualizačnom vzdelávaní, ktoré obsahuje:

* evidenčné číslo potvrdenia a dátum vydania potvrdenia,
* titul, meno, priezvisko a rodné priezvisko pedagogického alebo odborného zamestnanca,
* dátum a miesto narodenia pedagogického alebo odborného zamestnanca,
* obdobie, za ktoré sa potvrdenie o aktualizačnom vzdelávaní vydáva,
* rozsah aktualizačného vzdelávania v hodinách,
* odtlačok pečiatky školy a podpis riaditeľa.

**Za tento typ vzdelávania nepatrí PZ/OZ príplatok.**

* **Predatestačné vzdelávanie** (§53 - § 54 zákona 138/2019)

Cieľom predatestačného vzdelávania je získanie profesijných kompetencií na zaradenie do vyššieho kariérového stupňa. Ukončuje sa obhajobou záverečnej prezentácie pred trojčlennou skúšobnou komisiou. O obhajobe záverečnej prezentácie sa vyhotovuje protokol.

Na základe protokolu o úspešnej obhajobe záverečnej prezentácie poskytovateľ vydá pedagogickému zamestnancovi osvedčenie o predatestačnom vzdelávaní.

**Za tento typ vzdelávania nepatrí PZ príplatok.**

* **Inovačné vzdelávanie** (§55 - § 56 zákona 138/2019)

Cieľom inovačného vzdelávania je:

* prehĺbenie, rozšírenie a inovácia profesijných kompetencií potrebných na výkon pracovnej činnosti v príslušnej kategórii alebo v podkategórii pedagogického zamestnanca alebo v príslušnej kategórii odborného zamestnanca,
* uplatnenie najnovších poznatkov alebo skúseností z praxe vo výchove a vzdelávaní.

Inovačné vzdelávanie sa organizuje ako jednoduchý program inovačného vzdelávania poskytovaný v rozsahu najmenej 25 hodín. Inovačné vzdelávanie sa ukončuje záverečnou prezentáciou pred trojčlennou komisiou. O záverečnej prezentácii sa vyhotovuje protokol. Na základe protokolu o úspešnej záverečnej prezentácii poskytovateľ vydá PZ/OZ osvedčenie o inovačnom vzdelávaní.

**Za tento typ vzdelávania patrí PZ/OZ príplatok v sume 3 % z platovej triedy a pracovnej triedy, do ktorej je zaradený.**

* **Špecializačné vzdelávanie** (§49 - § 50 zákona 138/2019)

Cieľom špecializačného vzdelávania je získanie profesijných kompetencií potrebných na výkon špecializovaných činností. Špecializačné vzdelávanie sa organizuje v rozsahu najmenej 50 hodín. Špecializačné vzdelávanie sa ukončuje záverečnou skúškou pred najmenej trojčlennou skúšobnou komisiou.

O priebehu záverečnej skúšky sa vyhotovuje protokol. Na základe protokolu o úspešnom vykonaní záverečnej skúšky poskytovateľ vydá pedagogickému zamestnancovi alebo odbornému zamestnancovi osvedčenie o špecializačnom vzdelávaní.

**Za tento typ vzdelávania patrí PZ/OZ príplatok v sume 3 % z platovej triedy a pracovnej triedy, do ktorej je zaradený.**

* **Funkčné vzdelávanie** (§47 - § 48 zákona 138/2019)

Cieľom funkčného vzdelávania je získanie profesijných kompetencií na výkon funkcie riaditeľa.

Funkčné vzdelávanie sa organizuje v rozsahu najmenej 320 hodín.

Základný modul funkčného vzdelávania úspešne absolvuje zamestnanec pred začiatkom výkonu funkcie riaditeľa. Rozširujúce moduly funkčného vzdelávania úspešne absolvuje riaditeľ najneskôr do piatich rokov od začiatku výkonu funkcie riaditeľa. Modul funkčného vzdelávania sa ukončuje obhajobou záverečnej práce a záverečnou skúškou pred trojčlennou skúšobnou komisiou.

O obhajobe záverečnej práce a o priebehu záverečnej skúšky sa vyhotovuje protokol.

Na základe protokolu o úspešnom vykonaní obhajoby záverečnej práce a úspešnom vykonaní záverečnej skúšky poskytovateľ vydá PZ/OZ osvedčenie o funkčnom vzdelávaní.

**Za tento typ vzdelávania nepatrí PZ/OZ príplatok.**

* **Kvalifikačné vzdelávanie** (§43 - § 46 zákona 138/2019)

Cieľom kvalifikačného vzdelávania je získanie vzdelania, ktorým pedagogický zamestnanec v príslušnom stupni vyžadovaného vzdelania získa kvalifikačný predpoklad na výkon pracovnej činnosti. Kvalifikačné vzdelávanie sa organizuje v rozsahu najmenej 200 hodín.

Kvalifikačné vzdelávanie sa organizuje ako:

* + - doplňujúce pedagogické štúdium **( za tento typ vzdelávania nepatrí príplatok )**
    - rozširujúce štúdium **( za tento typ vzdelávania patrí zamestnancovi príplatok v sume 6 % z platovej triedy a pracovnej triedy, do ktorej je zaradený).**

Príplatok za profesijný rozvoj zamestnávateľ prizná na dobu siedmich rokov najviac v sume 12 % z platovej tarify platovej triedy a pracovnej triedy, do ktorej je zamestnanec zaradený, z toho najviac v sume 9 % za úspešné absolvovanie inovačných vzdelávaní.

Príplatok za profesijný rozvoj zamestnávateľ prizná od prvého dňa kalendárneho mesiaca nasledujúceho po mesiaci, v ktorom PZ/OZ požiadal o priznanie príplatku za profesijný rozvoj.

* **Atestácie** (§ 59 - § 62, § 30 zákona 138/2019)

Atestácia sa skladá z:

* prípravy na atestačnú skúšku, ktorou je posúdenie atestačného portfólia a doplnenie atestačného portfólia,
* obhajoby atestačného portfólia,
* atestačnej skúšky.

Obhajoba atestačného portfólia a atestačná skúška sa vykonáva v jeden deň a pred atestačnou komisiou. Atestačná skúška sa vykonáva ústnou formou. O vykonaní obhajoby atestačného portfólia a o vykonaní atestačnej skúšky sa vyhotovuje protokol. Na základe protokolu o úspešnom vykonaní obhajoby atestačného portfólia a úspešnom vykonaní atestačnej skúšky atestačná organizácia vydá pedagogickému zamestnancovi alebo odbornému zamestnancovi osvedčenie o vykonaní atestácie. Vykonaná atestácia platí pre príslušnú kategóriu a príslušný stupeň vzdelania PZ/OZ, v ktorom atestáciu vykonal:

* pedagogický zamestnanec a odborný zamestnanec, ktorý bol najmenej päť rokov zaradený v kariérovom stupni samostatný PZ/OZ, sa zaradí do kariérového stupňa PZ/OZ s prvou atestáciou,
* pedagogický zamestnanec a odborný zamestnanec, ktorý má vysokoškolské vzdelanie druhého stupňa vyžadované pre príslušnú kategóriu alebo podkategóriu a ktorý bol najmenej päť rokov zaradený v kariérovom stupni PZ/OZ s prvou atestáciou sa zaradí do kariérového stupňa PZ/OZ s druhou atestáciou.
* **Individuálne vzdelávanie PZ/OZ**

Individuálne vzdelávanie pedagógov a odborných zamestnancov prebieha prostredníctvom:

* hospitácií — učitelia získavajú spätnú väzbu nielen od vedenia školy, ale i od kolegov,
* samoštúdia — využívaním odbornej literatúry, informačných zdrojov a ďalších príležitostí pre získanie nových poznatkov,
* sledovaním aktuálneho vývoja v pedagogickej sfére.

**5.2 Metódy vzdelávania**

1. **a) metódy vzdelávania pri výkone práce (na pracovisku)** – koučovanie, mentoring, rotácia práce (plánované získavanie skúseností), pozorovanie práce učiteľa iným učiteľom fungujúcim v role peer učiteľa (hospitácia), podporné tímy učiteľov a pod.,

**b) metódy vzdelávania používané pri výkone práce i mimo pracoviska** – učenie sa akciou, inštruktáž, metóda otázok a odpovedí, poverenie úlohou, projekty, štúdium odporúčanej literatúry, vzdelávania pomocou počítačov, pomocou videa či interaktívneho videa, multimediálne vzdelávanie a pod.,

1. **c) metódy vzdelávania mimo pracoviska** – prednáška, prednáška spojená s diskusiou, diskusie, prípadové štúdie, hranie rolí, simulácie, skupinové cvičenia, skupinová dynamika, výcvikové skupiny, výcvik interaktívnych zručností, nácvik asertivity, neurolingvistické programovanie, dištančné vzdelávanie, učenie sa hrou a pod.

**5.3 Pracovné voľno**

Zamestnávateľ poskytuje po dohode pracovné voľno (§82) pedagogickému a odbornému zamestnancovi na profesijný rozvoj v jednom kalendárnom roku:

* päť dní na profesijný rozvoj,
* ďalších päť dní na získanie prvej alebo druhej atestácie,
* a ďalších päť dní na rozširujúci modul funkčného vzdelávania, ak ide o vedúceho pedagogického alebo odborného zamestnanca.

**6 Metódy vyhodnocovania rozvojových aktivít, spätná väzba**

Každé vzdelávanie musí zodpovedať požiadavkám a vízii školy, no zároveň musí zohľadňovať osobnú motiváciu učiteľa alebo odborného zamestnanca. Aby vzdelávanie nebolo samoúčelné, je potrebné vyhodnocovať ho, použiť získané kompetencie v praxi a získať spätnú väzbu o efektívnosti daného vzdelávania. Spätná väzba s následná korekcia pomôže dosahovať zdokonalenie systému ďalšieho vzdelávania.

Metódy vyhodnocovania rozvojových aktivít:

* zdieľanie získanej kompetencie na zasadnutiach MO, pracovných poradách,
* komparácia výkonov žiakov pred a po aplikácii získanej kompetencie,
* hospitácie /aj vzájomné/, otvorené vyučovacie hodiny, pozorovania, konzultácie,
* porovnávanie výsledkov práce s inými, s výsledkami z predchádzajúceho obdobia, kontrolou dokumentácie,
* vyhodnocovanie spokojnosti žiakov, rodičov, verejnosti.

**Nástroje hodnotenia**

1. autoevalvácia – vlastné hodnotenie plánu profesijného rastu,
2. dotazníky na zistenie miery a spôsobu uplatnenia získaných poznatkov,
3. zručnosti – spôsobilosti vo vlastnej výučbe.

**7 Záver**

Kľúčovým faktorom kvality školy je kvalita pedagogických a odborných zamestnancov, ktorí v nej pôsobia. **Plán profesijného rozvoja a z neho vyplývajúci ročný plán vzdelávania sú nástrojom realizácie zmeny kvality edukačného procesu v škole** tým, že vytvárajú pre PZ a OZ podmienky na to, aby mohli inovovať svoje postupy a konfrontovať svoje skúsenosti s aktuálnymi poznatkami v odbore. Možnosť zlepšovať sa prispieva k ich pracovnej spokojnosti, uvedomeniu si profesionality a istoty pri pracovnom výkone. To, nakoľko je zamestnanec so svojou prácou spokojný alebo nespokojný, je podstatné nielen na podávanie kvalitného výkonu, ale aj na celkovú klímu v škole a pracovnú pohodu.

Príloha 1

**Dotazník na zistenie vzdelávacích potrieb PZ a OZ školy**

*Vážená kolegyňa!*

*Predkladáme vám dotazník, prostredníctvom ktorého chceme získať informácie o vašich vzdelávacích potrebách. Tieto informácie budú využité pri tvorbe plánu profesijného rozvoja pedagogických a odborných zamestnancov našej školy, z ktorého bude zostavený ročný plán vzdelávania. Prosíme vás preto o chvíľu vášho času a pozornosti pri jeho vyplnení. Vašu voľbu označte krížikom.*

*Za vaše odpovede a podnety vopred ďakujeme!*

**1. Z nasledujúcich kompetencií označte tie, v ktorých pociťujete potrebu rozvíjať sa prostredníctvom vzdelávania:**

🞏 diagnostika individuálnych charakteristík žiaka

🞏 identifikácia učebného štýlu žiaka a jeho individuálnych edukačných potrieb

🞏 spoznávanie odlišností kultúr, z ktorých žiaci pochádzajú (sociokultúrny kontext)

🞏 využívanie stratégií a metód personálneho rozvoja žiaka (rozvoja osobnosti žiaka)

🞏 rozvoj sebareflexie a sebahodnotenia žiaka

🞏 rozvoj hodnotiaceho myslenia žiaka

🞏 využívanie stratégií a metód sociálneho rozvoja žiaka

🞏 identifikácia a riešenie sociálnopatologických javov u žiaka

🞏 využívanie interdisciplinárnych väzieb medzi predmetmi (odbormi...)

🞏 poznanie základných pedagogických dokumentov (štátny vzdelávací program)

🞏 plánovanie a projektovanie edukačného procesu

🞏 tvorba individuálneho výchovno-vzdelávacieho plánu pre žiakov so špeciálnymi výchovno- vzdelávacími potrebami

🞏 realizácia edukačného procesu

🞏 hodnotenie a evalvácia edukačného procesu

🞏 návrh korekcií v navrhnutých pedagogických dokumentoch

🞏 vytváranie podmienok na priaznivú klímu v triede

🞏 hodnotenie vlastnej pedagogickej činnosti

🞏 identifikácia vlastných vzdelávacích potrieb

🞏 stanovenie vlastného plánu osobného profesijného rastu

🞏 využívanie IKT vo svojej práci a v profesijnom rozvoji

🞏 využívanie cudzieho jazyka vo svojej práci a v profesijnom rozvoji

Iné:.........................................................................................................

**2. Navrhnite témy, v ktorých by ste sa chceli, resp. potrebovali vzdelávať**

.....................................................................................................................................................

**3. Čo vás motivuje k ďalšiemu vzdelávaniu?**

🞏 zaradenie do iného kariérového stupňa

🞏 zaradenie do inej kariérovej pozície

🞏 potreba vychádzajúca z cieľov školy

🞏 vlastný sebarozvoj

Iné:..........................................................................................................................................

Príloha 2

**Plán profesijného rozvoja školy na roky 2020 – 2024**

|  |  |  |  |
| --- | --- | --- | --- |
| **Druh vzdelávania** | **Poskytovateľ** | **Zameranie** | **Počet PZ/OZ** |
| **Aktualizačné** | Škola: ZŠ Lehnice, garant: Ing. Zuzana Pálmayová,  koordinátor na regionálnej úrovni,  zamestnanec MPC Trnava | 1. Získať nové vedomosti a informácie o zmenách v právnych predpisoch, 2. výchovno-vzdelávacích programoch, pedagogickej dokumentácii a ďalšej dokumentácii. 3. Získať zdokonalenie a inovácia profesijných kompetencií pedagógov v oblasti prevencie sociálno-patologických javov. 4. Informovať PZ a OZ v oblasti atestačného procesu a využívania profesijných štandardov v profesijnom rozvoji PZ a OZ | **25/2** |
|  | Podľa príslušného stupňa vyžadovaného vzdelania (VŠ, SOŠ) | Vzdelávanie učiteľov základnej školy pre žiakov so ŠVVP | **3** |
| **Funkčné – základný modul** | Organizácia zriadená MŠVVŠ – VŠ, MPC | riadenie školského zariadenia | **2** |
| **Funkčné - rozširujúce** | Organizácia zriadená MŠVVŠ – VŠ, MPC | inovácie v riadení školského zariadenia | **2** |
| **Špecializačné** | Organizácia zriadená MŠVVŠ – VŠ, MPC | Vedúci MZ, PK, MZ – ŠKD  Koordinátor pre tvorbu a inováciu ŠkVP | **5** |
| **Inovačné** | Organizácia zriadená MŠVVŠ – VŠ, MPC, ŠZ , právnická osoba, ktorá má v predmete činnosti vzdelávanie) | rozvoj čitateľskej gramotnosti;  rozvoj informačných a komunikačných kompetencií;  rozvoj kompetencií v oblasti augumentatívnej komunikácie;  inovácie vo vzdelávaní detí a žiakov s PAS; inovácie v tvorbe IVP | **20** |
| **Iné formy vzdelávania – semináre, workshopy, stimulačné programy** | Podľa ponuky | Oblasť – vzdelávania , diagnostiky a intervencií, nácvik pracovných a pohybových zručností detí, výtvarné techniky, práca s IKT, záujmové vzdelávanie | **20** |
| **Atestácie** | Organizácia zriadená MŠVVŠ – VŠ, MPC | Štátne overenie profesijných kompetencií | **4** |